Deg wayen yerzan tawuri n umassaɣ, nenna-d belli ttasen-d sdat yisem akken tebɣu tili twuri-s. Rennun-d ɣef yisem akken ad as-d-alsen abdar, meḥsub ad d-wekkden fell-as, imir jebbden-d asumer amassaɣ ɣer yisem uzwir. Ula dagi iban-d amek imalen ɣer yisem, yettusemma ttwellihen-d ɣur-s am wakken yiwen n unamek icerken. S umata nezmer ad dnini belli mi ara yili umattar d aseɣru ha-t-an deg umḍiq amezwaru. Mi ara yuɣal deg umḍiqis umyag netta yettuɣal deg umḍiq n yisem, ha-t-an deg umḍiq wis sin. Mi ara d-yas imir yisem ad yeṭṭef amḍiq-is, netta yettuɣal d amassaɣ, ha-t-an deg umḍiq wis tlata. Acukan yemgarad umattar mi ara yili d amassaɣ akked umqim amassaɣ ay. Wagi nezmer ad tnessexdem akken yebɣu yili yisem i t-id-yezwaren neɣ umassaɣ i d-yernan fell-as. Ma yella d amqim amattar yettbeddil almend n yisem yellan deffir-s ; ma yella isem-nni yellan deffir umattar yemmal adeg teḥsiḍ d amattar yemmalen adeg i ilaq ad t-nessexdem. Ma yella isemnni yettwellih ɣer umdan ilaq d amattar udmawan i ilaq ad t-nessexdem. Ula d amyag n usumer amassaɣ tikwal yettḥettim ad d-nefren amattar ara yeddun yid-s.